**«Мемлекеттік кірістер органы лауазымды адамдарының сүйемелдеуімен автомобиль көлік құралын басқаратын адам жүзеге асыратын автомобиль көлік құралын және ондағы тауарларды сақтау орнына жеткізу және ұсталған автомобиль көлік құралдарын және ондағы тауарларды сақтау орнына тасу (тасымалдау) қағидаларын бекіту туралы» Қазақстан Республикасы Қаржы министрінің бұйрығының жобасын қабылдаудың қоғамдық-саяси, құқықтық, ақпараттық және өзге де ықтимал салдарларын**

**БАҒАЛАУ**

(бұдан әрі – Жоба)

1. **Қоғамдық-саяси салдарларды бағалау:**

Жоба кең ауқымды халық мүдделеріне әсер ететін немесе қоғамдық-саяси пікірталастар туындататын өзгерістерді көздемейді. Жоба сыртқы экономикалық қызметтің ашықтығын арттыруға және кедендік тәртіпті нығайтуға ықпал ете отырып, оң әсерін тигізеді.

Жобаны қабылдау қоғамда әлеуметтік шиеленіс немесе наразылық тудырмайды. Керісінше, ол кедендік әкімшілендіруді жүргізу және кедендік бақылаудан жалтарған, сондай-ақ кедендік төлемдер мен салықтарды бюджетке төлеуден жалтаратын тұлғаларға қатысты уақытылы шаралар қабылдау процесіне бағытталған. Бұл өз кезегінде мемлекеттік институттарға деген сенімді нығайтуға және әділ бәсекелестікті қамтамасыз етуге септігін тигізеді.

1. **Құқықтық салдарларды бағалау:**

Жоба «Қазақстан Республикасындағы кедендік реттеу туралы» Қазақстан Республикасының Кодексінің 18-1-бабының 5-тармағының ережелерін іске асыру мақсатында әзірленді. Тиісінше, Жоба Конституцияға және қолданыстағы өзге де нормативтік құқықтық актілерге қайшы келмейді.

Атап айтқанда, ұсынылып отырған құқықтық реттеу қажетті және негізделген, өйткені ол мемлекеттік кірістер органы лауазымды адамдарының сүйемелдеуімен автомобиль көлік құралын басқаратын адам жүзеге асыратын автомобиль көлік құралын және ондағы тауарларды сақтау орнына жеткізу және ұсталған автомобиль көлік құралдарын және ондағы тауарларды сақтау орнына тасу (тасымалдау) қағидаларын айқындайды. Бұл әкімшілік тәжірибеде құқықтық анықтық пен бірізділікті қамтамасыз етуге ықпал етеді.

Жоба сыртқы экономикалық қызметке қатысушылар үшін жаңа міндеттемелер немесе шектеулер енгізбейді, тек «Қазақстан Республикасындағы кедендік реттеу туралы» Қазақстан Республикасының Кодексінде көзделген көлік құралдарын тоқтату процесін реттейді.

Осылайша, Жоба заңнаманы қолдануда құқықтық анықтық пен болжамдылықты нығайтуға ықпал етеді.

**3.Ақпараттық салдарларды бағалау:**

Жоба бойынша ақпараттық салдары орташа деп бағаланады, өйткені кедендік бақылау жүргізу үшін мемлекеттік кірістер органы лауазымды адамдарының сүйемелдеуімен автомобиль көлік құралын басқаратын адам жүзеге асыратын автомобиль көлік құралын және ондағы тауарларды сақтау орнына жеткізу және ұсталған автомобиль көлік құралдарын және ондағы тауарларды сақтау орнына тасу (тасымалдау) қағидаларын айқындауды регламенттейді. Бұл өз кезегінде кедендік бақылаудың тиімділігін арттыруға және өз кезегінде көлеңкелі экономиканың үлесін азайтуға септігін тигізеді.

Сонымен қатар, 2025 жылдың қараша және желтоқсан айларында ҚР ҚМ МКК-ң Медиа-жоспарына сәйкес осы тақырыпта тікелей эфир өткізу және баспасөз релизін жариялау жоспарланған.

**4.Өзге салдарға бағалау:**

Жоба республикалық бюджеттен қосымша шығындарды талап етпейді, кәсіпкерлік ортаға, бәсекелестікке немесе экологиялық жағдайға теріс әсер етпейді.

Өзгерістер қолданыстағы нормаларды техникалық нақтылауға бағытталған және ұйымдық немесе институционалдық реформаларды көздемейді.

Басқа салдарлар болжанбайды.

**Қазақстан Республикасы**

**Қаржы министрі М. Такиев**